ผมฉีดวัคซีนครบคอร์สวันที่ 13 มีนาคม 63 ครับฉีดแบบ ID 2 จุด ไป 4 ครั้ง วันนี้ 14 เมษายน 63 โดนแมวข่วนอีกครั้งครับที่นิ้วมือกับข้อมือ 2 แผล ที่ข้อมือประมาณ 1.5 เซน มีเลือดซิบๆครับที่นิ้วแผลยาวไม่ถึง 0.5 เซนครับมีเลือดออกซิบๆเหมือนกัน ขอบครับ
สวัสดีค่ะ หากได้ฉีดวัคซีนป้องกันพิษสุนัขบ้าครบคอร์สตามกำหนดนัดไปแล้วเมื่อวันที่ 13 มี.ค. 63 แล้วในวันที่ 14 เม.ย. 63 ได้โดนแมวข่วน จนมีแผลที่มีเลือดออก แนะนำควรไปฉีดวัคซีนพิษสุนัขบ้าเพื่อกระตุ้นภูมิคุ้มกันจำนวน 1 ครั้งค่ะ โดยอาจเลือกฉีดแบบเข้ากล้ามเนื้อหรือฉีดเข้าใต้ผิวหนังก็ได้สำหรับบาดแผลที่โดนข่วนใหม่ ก็ควรฟอกทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน ไอโอดีน เป็นต้น แล้วเช็ดทำความสะอาดต่อด้วยน้ำเกลือสำหรับล้างแผลทุกวัน และควรหลีกเลี่ยงไม่ให้แผลโดนน้ำจนกว่าแผลจะหายค่ะ